باشباخان بینعلی ییلدیریم، سوریه‌نین رقه شهرینده بؤلوجو ترور هؤرگوتو پ‌کاکا چته‌باشی عبدالله اؤجالانین پوسترینین میدانا آسیلماسینا سرت تپکی گؤستردی.
آنکارادا ژورنالیست‌لرین سوال‌لارینی جاوابلان‌دیران ییلدیریم،
"متفیقیمیز اولان آمریکایا هر زامان دئدیک، بیر ترور هؤرگوتو ایله باشقا هؤرگوتو یوخ ائتمک اوچون امکداش‌لیق ائتمک نه قدر حزین بیر نتیجه‌یه آپاردیغینی سون شکیل اورتایا قویدو. آمریکا، ی.پ.گ و پ.ی.دنین (پ‌کاکانین سوریه قولو) ترور هؤرگوتو اولدوغونو آنلاماق اوچون نه‌یی گؤرمک ایسته‌ییر؟" دئدی.
پ‌کاکا تروریست باشی‌نین فوتوگرافینین رقه‌ده نوماییش ائدیلمه‌سینین آمریکا-تورکیه متفیق‌لیک ایلیشکیسینده ان بؤیوک ضرری وئردیگینی وورغولایان باشباخان،
"بو داورانیشی ایله آمریکا، ترورلا امکداش‌لیق ائتمکله قالمیر، عینی زاماندا تورکیه و سوریه‌نین گله‌جیینی تهلوکه‌یه آتیر" دئیه دانیشدی.
ییل‌دیریم، تورکیه و آمریکا نماینده هیات‌لری آراسین‌داکی ویزا بحرانینا یؤنه‌لیک دانیشیق‌لارلا باغلی سوال‌لار اوزرینه ده، خاریجی ایشلر باخانلیغی یئتکیلی‌لری‌نین قارشی‌لیق‌لی اولا‌راق مسئله‌نی دگرلندیردیگینی قید ائده‌رک،
"اومود ائدیرم کی، مسئله راحت‌لیقلا حل اولونور. تکنیکی سویه‌ده ایشلر داوام ائدیر" دئدی.
